ddrg/super_eurlex huggingface dataset:
KOMMISSIONENS BESLUTNING af 7. marts 1995 om ændring af visse oplysninger i listen i bilaget til forordning (EØF) nr. 55/87 om listen over fartøjer med en længde overalt på over 8 m, der i visse af Fællesskabets kystområder har tilladelse til at anvende bomtrawl (95/68/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3094/86 af 7. oktober 1986 om fastlæggelse af tekniske foranstaltninger til bevarelse af fiskeressourcerne (1), senest ændret ved forordning (EF) nr. 1796/94 (2),

under henvisning til Kommissionens forordning (EØF) nr. 55/87 af 30. december 1986 om listen over fartøjer med en længde overalt på over 8 m, der i visse af Fællesskabets kystområder har tilladelse til at anvende bomtrawl (3), senest ændret ved forordning (EF) nr. 3410/93 (4), særlig artikel 3, og

ud fra følgende betragtning:

Myndighederne i de berørte medlemslande har anmodet om at få ændret oplysningerne i den liste, der er omhandlet i artikel 9, stk. 3, litra b), i forordning (EØF) nr. 3094/86; anmodningerne indeholder alle fornødne oplysninger til begrundelse for anmodningerne i henhold til artikel 3 i forordning (EØF) nr. 55/87; disse oplysninger er blevet vurderet, og Kommissionen har fastslået, at de opfylder ovennævnte bestemmelse; oplysningerne i listen i bilaget til nævnte forordning bør derfor ændres -

VEDTAGET FØLGENDE BESLUTNING:

Artikel 1

Oplysningerne i listen i bilaget til forordning (EØF) nr. 55/87 ændres som anført i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 7. marts 1995.

På Kommissionens vegne

Emma BONINO

Medlem af Kommissionen

(1) EFT nr. L 288 af 11. 10. 1986, s. 1.

(2) EFT nr. L 187 af 22. 7. 1994, s. 1.

(3) EFT nr. L 8 af 10. 1. 1987, s. 1.

(4) EFT nr. L 310 af 14. 12. 1993, s. 27.

ANEXO - BILAG - ANHANG - ÐÁÑÁÑÔÇÌÁ - ANNEX - ANNEXE - ALLEGATO - BIJLAGE - ANEXO - LIITE - BILAGA

>TABELPOSITION>
RÅDETS AFGØRELSE af 14. marts 1995 om indgåelse af en aftale mellem Det Europæiske Fællesskab og Østrig ifølge artikel XXVIII i GATT (95/136/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Rådet bemyndigede den 19. december 1994 Kommissionen til under artikel XXVIII.5 i GATT at tilbagetrække et toldkontingent på 20 000 dyr med en toldsats på 6 % for køer og kvier, ikke bestemt til slagtning, af grå, brun, gul og broget Simmental race og broget Pinzgau race, at indlede forhandlinger med de berørte kontraherende parter og at erstatte nævnte indrømmelse med et toldkontingent på 5 000 dyr med samme toldsats;

hensigten om at tilbagetrække ovennævnte indrømmelse blev meddelt GATT;

Østrig havde oprindelig forhandlingsret og var hovedleverandør inden for kontingentet;

der har fundet forhandlinger sted med Østrig, og de blev afsluttet den 21. december 1994;

disse forhandlinger har ført til vedlagte aftale, hvis godkendelse er i Fællesskabets interesse -

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab og Østrig om et toldkontingent på 5 000 køer og kvier godkendes herved på Det Europæiske Fællesskabs vegne.

Teksten til aftalen er knyttet til denne afgørelse.

Artikel 2

Formanden for Rådet bemyndiges til at udpege den (de) person(er), der er beføjet til at undertegne aftalen med bindende virkning for Fællesskabet.

Artikel 3

Denne afgørelse får virkning fra dagen efter offentliggørelsen i De Europæiske Fællesskabers Tidende.

Den anvendes fra den 31. december 1994.

Udfærdiget i Bruxelles, den 14. marts 1995.

På Rådets vegne

B. BOSSON

Formand
KOMMISSIONENS BESLUTNING af 10. marts 1995 om ændring af beslutning 93/402/EØF om dyresundhedsmæssige betingelser og udstedelse af sundhedscertifikat ved indførsel af fersk kød fra bestemte lande i Sydamerika (Tekst af betydning for EØS) (95/66/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande (1), senest ændret ved akten vedrørende Østrigs, Finlands og Sveriges tiltrædelse, særlig artikel 14, 15 og 16, og

ud fra følgende betragtninger:

Der er blevet fastsat dyresundhedsmæssige betingelser og bestemmelser om udstedelse af sundhedscertifikat, som kræves ved indførsel af fersk kød fra Brasilien, i Kommissionens beslutning 93/402/EØF (2), senest ændret ved beslutning 94/732/EF (3);

der blev ved et EF-besøg i Brasilien i 1993 konstateret en forringelse af sundhedssituationen i staterne São Paulo og Minas Gerais;

de brasilianske myndigheder har iværksat foranstaltninger for at afhjælpe situationen; trods disse bestræbelser er de påregnede resultater endnu ikke opnået;

det er derfor påkrævet, at indførsel af fersk kød fra de to stater pålægges foreløbige restriktioner;

i den pågældende periode burde de brasilianske myndigheder træffe passende foranstaltninger til at opnå en tilfredsstillende situation med hensyn til dyresundheden; hvis der ikke sker fremgang i de to stater i løbet af perioden, vil dette dog kunne medføre, at sådanne foranstaltningers gyldighed bliver forlænget;

beslutning 93/402/EØF bør følgelig ændres, og der bør fastsættes foranstaltninger for at lette overgangen til den nye certifikatordning;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag I til beslutning 93/402/EØF affattes som angivet i bilaget til nærværende beslutning.

Artikel 2

Denne beslutning finder anvendelse fra dagen efter offentliggørelsen i De Europæiske Fællesskabers Tidende.

Dog tillader medlemsstaterne, at der fra Brasilien indføres fersk kød, der er produceret og udstedt certifikat for ifølge de bestemmelser, der var gældende forud for datoerne for anvendelse af denne beslutning i tredive dage efter disse datoer.

Artikel 3

Denne beslutning er rettet til medlemsstaterne.

Udfærdiget i Bruxelles, den 10. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. L 302 af 31. 12. 1972, s. 28.

(2) EFT nr. L 179 af 22. 7. 1993, s. 1.

(3) EFT nr. L 292 af 12. 11. 1994, s. 37.

BILAG

»BILAG I

>TABELPOSITION>
KOMMISSIONENS BESLUTNING af 7. marts 1995 om forlængelse af den periode, der omhandles i artikel 15, stk. 2a, i Rådets direktiv 66/403/EØF om handel med læggekartofler (95/65/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/403/EØF af 14. juni 1966 om handel med læggekartofler (1), senest ændret ved Kommissionens direktiv 93/108/EF (2), særlig artikel 15, stk. 2a, og

ud fra følgende betragtninger:

Med virkning fra bestemte datoer kan medlemsstaterne principielt ikke længere selv foretage konstateringen af ligestillingen af læggekartofler høstet i tredjelande med læggekartofler, som er høstet i Fællesskabet, og som opfylder kravene i nævnte direktiv;

da det arbejde, der skal gøre det muligt at foretage en fællesskabskonstatering af ligestillingen for alle berørte tredjelande, endnu ikke var tilendebragt, blev medlemsstaterne dog ved artikel 15, stk. 2a, i nævnte direktiv bemyndiget til at forlænge gyldigheden af de ligestillingskonstateringer, som de allerede havde foretaget med hensyn til visse lande, der ikke er omfattet af fællesskabskonstateringerne, til den 31. marts 1994;

ovennævnte arbejde er endnu ikke tilendebragt;

bemyndigelsen kan kun forlænges i overensstemmelse med medlemsstaternes forpligtelser i henhold til de fælles plantesundhedsbestemmelser, der er fastsat i Rådets direktiv 77/93/EØF (3), senest ændret ved direktiv 94/13/EF (4);

ved Kommissionens beslutning 93/680/EF (5) blev de undtagelser fra visse bestemmelser i direktiv 77/93/EØF, som visse medlemsstater har fastsat for læggekartofler med oprindelse i Canada, godkendt indtil den 31. marts 1994;

ved Kommissionens beslutning 95/14/EF (6) forlænges denne periode yderligere fra den 1. december 1994 til den 31. marts 1995;

den bemyndigelse, medlemsstaterne har fået i henhold til artikel 15, stk. 2a, bør derfor forlænges tilsvarende;

de i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantematerialer henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

I artikel 15, stk. 2a, i direktiv 66/403/EØF ændres datoen »31. marts 1994« til »31. marts 1995«.

Artikel 2

Denne beslutning er rettet til medlemsstaterne.

Udfærdiget i Bruxelles, den 7. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. 125 af 11. 7. 1966, s. 2320/66.

(2) EFT nr. L 319 af 21. 12. 1993, s. 39.

(3) EFT nr. L 26 af 31. 1. 1977, s. 20.

(4) EFT nr. L 92 af 9. 4. 1994, s. 27.

(5) EFT nr. L 317 af 18. 12. 1993, s. 75.

(6) EFT nr. L 21 af 28. 1. 1995, s. 18.
KOMMISSIONENS BESLUTNING af 2. marts 1995 om godkendelse af programmet for udryddelse af Aujeszky's sygdom i Østrig (Kun den tyske udgave er autentisk) (95/59/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), senest ændret ved akten vedrørende Østrigs, Finlands og Sveriges tiltrædelse, særlig artikel 9, og

ud fra følgende betragtninger:

Østrig indledte et udryddelsesprogram for Aujeszky's sygdom i 1986;

i henhold til artikel 9, stk. 2, i direktiv 64/432/EØF har Kommissionen gennemgået programmet; det opfylder kriterierne i artikel 9, stk. 1, i nævnte direktiv og kan derfor godkendes;

Østrig har ved brev af 16. november 1994 sendt oplysninger om sit program for udryddelse af Aujeszky's sygdom;

programmet skulle gøre det muligt at udrydde Aujeszky's sygdom i Østrig; situationen i Østrig, hvad angår denne sygdom, tages op til revision inden for to år;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Det af Østrig forelagte program for udryddelse af Aujeszky's sygdom godkendes for en toårsperiode.

Artikel 2

Østrig sætter senest den 1. marts 1995 de nødvendige love og administrative bestemmelser i kraft for at gennemføre det i artikel 1 omhandlede program.

Artikel 3

Denne beslutning træder i kraft den 1. marts 1995.

Artikel 4

Denne beslutning er rettet til Republikken Østrig.

Udfærdiget i Bruxelles, den 2. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. 121 af 29. 7. 1964, s. 1977/64.
KOMMISSIONENS BESLUTNING af 6. marts 1995 om godkendelse af programmet for udryddelse af I.B.R. i Østrig (Kun den tyske udgave er autentisk) (Tekst af betydning for EØS) (95/62/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), senest ændret ved akten vedrørende Østrigs, Finlands og Sveriges tiltrædelse, særlig artikel 9, og

ud fra følgende betragtninger:

Østrig indledte et udryddelsesprogram for I.B.R. i 1990;

i henhold til artikel 9, stk. 2, i direktiv 64/432/EØF har Kommissionen gennemgået programmet; det opfylder kriterierne i artikel 9, stk. 1, i nævnte direktiv og kan derfor godkendes;

Østrig har ved brev af 5. december 1994 sendt oplysninger om sit program for udryddelse af I.B.R.;

programmet skulle gøre det muligt at udrydde I.B.R. i Østrig; situationen i Østrig, hvad angår denne sygdom, tages op til revision inden for to år;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Det af Østrig forelagte program for udryddelse af I.B.R. godkendes for en toårsperiode.

Artikel 2

Østrig sætter senest den 1. marts 1995 de nødvendige love og administrative bestemmelser i kraft for at gennemføre det i artikel 1 omhandlede program.

Artikel 3

Denne beslutning træder i kraft den 1. marts 1995.

Artikel 4

Denne beslutning er rettet til Republikken Østrig.

Udfærdiget i Bruxelles, den 6. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. 121 af 29. 7. 1964, s. 1977/64.
KOMMISSIONENS BESLUTNING af 6. marts 1995 om et EF-tilskud til udryddelse af SVD i Belgien (Kun den franske og den nederlandske udgave er autentisk) (95/61/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved Kommissionens beslutning 94/370/EF (2), særlig artikel 3, og

ud fra følgende betragtninger:

Der forekom udbrud af smitsom blæreudslæt hos svin (SVD) i Belgien i løbet af 1992 og 1993; forekomsten af denne sygdom er en alvorlig fare for svinebestanden i EF, og for at bidrage til hurtigst muligt at udrydde sygdommen har EF mulighed for at yde kompensation for de opståede tab;

så snart forekomsten af SVD blev officielt bekræftet, traf de belgiske myndigheder passende foranstaltninger, herunder de i artikel 3, stk. 2, i beslutning 90/424/EØF nævnte foranstaltninger; de belgiske myndigheder indberettede disse foranstaltninger;

betingelserne for EF-tilskud er opfyldt;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

For de udbrud af SVD, der forekom i 1992 og 1993, kan Belgien opnå EF-tilskud. EF-tilskuddet udgør:

- 50 % af de af Belgien afholdte udgifter til erstatning til ejerne for henholdsvis slagtning og i givet fald destruktion af svin og svineprodukter

- 50 % af de af Belgien afholdte udgifter til rengøring, insektudryddelse og desinfektion på bedrifter og af materiel

- 50 % af de af Belgien afholdte udgifter til erstatning til ejerne for destruktion af forurenet foder og kontaminerede materialer.

Artikel 2

1. EF-tilskuddet ydes mod forelæggelse af bilag.

2. De i stk. 1 omhandlede bilag fremsendes af Belgien senest seks måneder efter meddelelsen af denne beslutning.

Artikel 3

Denne beslutning er rettet til Kongeriget Belgien.

Udfærdiget i Bruxelles, den 6. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 19.

(2) EFT nr. L 168 af 2. 7. 1994, s. 31.
RÅDETS AFGØRELSE af 7. april 1995 om Fællesskabets undertegnelse uden ratifikationsforbehold af konventionen om toldproceduren for containere, som inden for rammerne af en pool benyttes til international transport (Genève, den 21. januar 1994) (95/137/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Konventionen om toldproceduren for containere, som inden for rammerne af en pool benyttes til international transport, i det følgende benævnt »konventionen«, som forhandlet i De Forenede Nationers regi og undertegnet den 21. januar 1994 i Genève, har til formål at fremme en effektiv anvendelse af containere i international transport ved lempelse af de administrative procedurer, så transporten af tomme enheder reduceres;

i henhold til konventionens artikel 14, stk. 3, kan regionale organisationer for økonomisk integration undertegne konventionen;

eftersom konventionen er af stor praktisk betydning for de erhvervsdrivende, bør Fællesskabet godkende og undertegne den uden ratifikationsforbehold;

en sådan godkendelse bør dog kombineres med et forbehold, med henblik på at tage højde for visse særlige omstændigheder ved toldunionen og den nuværende harmoniseringsfase med hensyn til indførsel og udførsel af reservedele til reparation og af tilbehør og udstyr til containere;

Fællesskabet bør derfor blive kontraherende part i konventionen med ovennævnte forbehold -

TRUFFET FØLGENDE AFGØRELSE:

Artikel 1

Konventionen om toldproceduren for containere, som inden for rammerne af en pool benyttes til international transport, med tilhørende forbehold, godkendes på Fællesskabets vegne for så vidt angår de spørgsmål, der henhører under dets enekompetence.

Konventionens ordlyd og Fællesskabets forbehold over for konventionen er anført i henholdsvis bilag I og II.

Teksten til den notifikation, der er omhandlet i konventionens artikel 14, stk. 3, er anført i bilag III.

Artikel 2

Formanden for Rådet bemyndiges til at udpege den person, der er beføjet til

- uden ratifikationsforbehold at undertegne konventionen med bindende virkning for Fællesskabet

- at give den notifikation, der er fastsat i konventionens artikel 14, stk. 3.

Udfærdiget i Luxembourg, den 7. april 1995.

På Rådets vegne

J. ROSSI

Formand
KOMMISSIONENS BESLUTNING af 28. marts 1995 om anden ændring af beslutning 93/507/EØF om beskyttelsesforanstaltninger for venezuelansk encephalomyelitis i Mexico (Tekst af betydning for EØS) (95/101/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (1), senest ændret ved akten vedrørende Østrigs, Finlands og Sveriges tiltrædelse, særlig artikel 18, og

ud fra følgende betragtninger:

Som følge af udbrud af venezuelansk encephalomyelitis i Mexico i 1993 vedtog Kommissionen beslutning 93/507/EØF af 21. september 1993 om beskyttelsesforanstaltninger for venezuelansk encephalomyelitis i Mexico og om ændring af Rådets beslutning 79/542/EØF (2);

beslutning 93/507/EØF blev ændret ved beslutning 94/478/EF (3) for at give tilladelse til genindførsel af registrerede heste fra byområdet Monterey;

på baggrund af den epidemiologiske situation i byområdet Monterey bør der også gives tilladelse til midlertidig indførsel af registrerede heste fra denne del af det mexicanske område;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Artikel 2 i beslutning 93/507/EØF affattes således:

»Artikel 2

Medlemsstaterne kan dog give tilladelse til:

- genindførsel af registrerede heste efter midlertidig udførsel til byområdet Monterey

- midlertidig indførsel af registrerede heste fra byområdet Monterey.«

Artikel 2

Denne beslutning er rettet til medlemsstaterne.

Udfærdiget i Bruxelles, den 28. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 24. 9. 1991, s. 56.

(2) EFT nr. L 237 af 22. 9. 1993, s. 36.

(3) EFT nr. L 199 af 2. 8. 1994, s. 48.
KOMMISSIONENS BESLUTNING af 24. marts 1995 om ændring af beslutning 92/452/EØF om opstilling af lister over embryonindsamlingsteam, der i tredjelande er godkendt til udførsel af koembryoner til Fællesskabet (Tekst af betydning for EØS) (95/93/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/556/EØF af 25. september 1989 om fastsættelse af veterinærpolitimæssige betingelser i forbindelse med handel inden for Fællesskabet med embryoner af tamkvæg samt med indførsel heraf fra tredjelande (1), senest ændret ved Kommissionens beslutning 94/113/EF (2), særlig artikel 8, og

ud fra følgende betragtninger:

Kommissionens beslutning 92/452/EØF (3), senest ændret ved beslutning 94/737/EF (4), fastsætter en liste over embryonindsamlingsteam, der i tredjelande er godkendt til udførsel af koembryoner til Fællesskabet;

de kompetente myndigheder i USA har fremsendt ændringer af listen over team;

det er derfor nødvendigt at ændre listen over godkendte team med hensyn til USA;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Følgende embryonindsamlingsteam indsættes i del 3 i bilaget til beslutning 92/452/EØF:

>TABELPOSITION>

Artikel 2

Denne beslutning er rettet til medlemsstaterne.

Udfærdiget i Bruxelles, den 24. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. L 302 af 10. 10. 1989, s. 1.

(2) EFT nr. L 53 af 24. 2. 1994, s. 23.

(3) EFT nr. L 250 af 29. 8. 1992, s. 40.

(4) EFT nr. L 294 af 15. 11. 1994, s. 37.
KOMMISSIONENS BESLUTNING af 24. marts 1995 om opstilling af en liste over ornestationer i visse tredjelande, som er godkendt til udførsel af ornesæd til Fællesskabet (Tekst af betydning for EØS) (95/94/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/429/EØF af 26. juni 1990 om fastlæggelse af de dyresundhedsmæssige krav i forbindelse med handelen inden for Fællesskabet med ornesæd og indførsel heraf (1), ændret ved akten vedrørende Østrigs, Finlands og Sveriges tiltrædelse, særlig artikel 8, og

ud fra følgende betragtninger:

I Kommissionens beslutning 93/160/EØF (2), senest ændret ved beslutning 94/453/EF (3), er der opstillet en liste over tredjelande, hvorfra medlemsstaterne tillader indførsel af ornesæd;

Schweiz er et af landene på denne liste, og dette tredjelands veterinærmyndigheder har indsendt en liste over de ornestationer, der er officielt godkendt til udførsel af ornesæd til Fællesskabet;

Fællesskabet har forsikring om, at den ornestation, der er godkendt af det i denne beslutning omhandlede tredjeland, opfylder betingelserne i direktiv 90/429/EØF og følgelig kan optages på listen over ornestationer, der er godkendt til udførsel af ornesæd til Fællesskabet;

det vil være nødvendigt at tage denne beslutning op til fornyet overvejelse regelmæssigt og eventuelt ændre den i lyset af indhentede oplysninger;

samtidig vil EF aflægge besøg på stedet for at kontrollere, at direktiv 90/429/EØF anvendes ensartet, navnlig med hensyn til veterinær overvågning af systemerne for sædproduktion, veterinærvæsenets beføjelser og det tilsyn, der føres med ornestationer;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

De ornestationer, der er anført i bilaget, godkendes hermed til udførsel af ornesæd til Fællesskabet.

Artikel 2

Denne beslutning er rettet til medlemsstaterne.

Udfærdiget i Bruxelles, den 24. marts 1995.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 62.

(2) EFT nr. L 67 af 19. 3. 1993, s. 27.

(3) EFT nr. L 187 af 22. 7. 1994, s. 11.

BILAG

Første del

>TABELPOSITION>